Решение на Първоинстанционния съд (четвърти състав) от 28 октомври 2009 г. — Juwel Aquarium/СХВП — Potschak (Panorama)
(Дело T-339/07)
„Марка на Общността — Производство за обявяване на недействителност — Словна марка на Общността „Panorama“ — Абсолютно основание за отказ — Описателен характер — Член 7, параграф 1, буква в) и член 51, параграф 1, буква а) от Регламент (ЕО) № 40/94 (понастоящем член 7, параграф 1, буква в) и член 52, параграф 1, буква а) от Регламент (ЕО) № 207/2009)“
Марка на Общността — Отказ, отмяна и недействителност — Основания за абсолютна недействителност — Регистрация в противоречие с член 7, параграф 1, буква в) от Регламент № 40/94 (член 7, параграф 1, буква в) и член 51, параграф 1, буква а) от Регламент № 40/94 на Съвета) (вж. точки 29—37)
Предмет
Жалба срещу решението на първи апелативен състав на СХВП от 28 юни 2007 г. (преписка № R 214/2006‑1) относно производство за обявяване на недействителност между г‑н Christian Potschak и Juwel Aquarium GmbH & Co. KG
Данни, свързани с преписката
Регистрирана марка на Общността, предмет на искане за обявяване на недействителността:
Словна марка „Panorama“ за стоки и услуги от класове 11, 16 и 20 — марка на Общността № 2771087
Притежател на марката на Общността:
Juwel Aquarium GmbH & Co. KG
Страна, която иска обявяване на недействителността на марката на Общността:
Christian Potschak
Решение на отдела по отмяна:
Отхвърля искането за обявяване на недействителността
Решение на апелативния състав:
Отменя решението на отдела по отмяна и обявява марката на Общността за частично недействителна
Диспозитив
1)
Отхвърля жалбата.
2)
Осъжда Juwel Aquarium GmbH & Co. KG да заплати съдебните разноски.